text: আবরার হ'ত্যাকা'ণ্ডে জড়িত থাকার অভিযোগে ২৬ শিক্ষার্থীকে আজীবন বহিষ্কার
  ১০:৪৫:৫৪ বৃহস্পতিবার, ১৬ জুলাই ২০২০
  শুক্রবার, ২২ নভেম্বর, ২০১৯, ০৮:১০:০৮
  নিউজ ডেস্ক : বাংলাদেশ প্রকৌশল বিশ্ববিদ্যালয়ের শিক্ষার্থী আবরার হ'ত্যাকা'ণ্ডে জড়িত থাকার অভিযোগে ২৬ শিক্ষার্থীকে আজীবন বহিষ্কার করেছে বুয়েট কর্তৃপক্ষ। এ ছাড়াও বিশ্ববিদ্যালয়ের শৃঙ্খলা ভঙ্গের অভিযোগে বিভিন্ন মেয়াদে ছয় শিক্ষার্থীকে শাস্তি দেওয়া হয়েছে।
  নোটিশে বলা হয়, আবরার ফাহাদ হ'ত্যাকা'ণ্ডে গঠিত তদন্ত কমিটির প্রতিবেদনের ভিত্তিতে বাংলাদেশ প্রকৌশল বিশ্ববিদ্যালয়ের বোর্ড অব রেসিডেন্স অ্যান্ড ডিসিপ্লিন উক্ত ঘটনায় ২৬ জনকে বিশ্ববিদ্যালয় থেকে আজীবন বহিষ্কার করে। তাদের মধ্যে ২৫ জন পুলিশের অভিযোগপত্র অনুযায়ী অভিযুক্ত। এ ছাড়াও বিশ্ববিদ্যালয়ের শৃঙ্খলা ভঙ্গের অভিযোগে ছয় শিক্ষার্থীকে বিভিন্ন মেয়াদে শাস্তি প্রদান করা হয়েছে।
  এ ছাড়াও আবরার হ'ত্যাকা'ণ্ডের সঙ্গে সম্পৃক্ততা বিবেচনায় ছয় শিক্ষার্থীকে বিভিন্ন মেয়াদে শাস্তি দেওয়া হয়েছে। তারা হলেন, আবু নওশাদ সাকিব, সাইফুল ইসলাম, মোহাম্মদ গালিব, শাওন মিয়া, সাখাওয়াত ইকবাল অভি, মো ইসমাইল।
  এই বিষয়ে বুয়েট ছাত্রকল্যাণ পরিদপ্তরের পরিচালক অধ্যাপক মিজানুর রহমান বলেন, ১৬ নভেম্বর রাতে আমরা তদন্ত কমিটির প্রতিবেদন হাতে পেয়েছি। কয়েকবার এই বিষয় নিয়ে সভা করেছি। সর্বশেষ সভায় ২৬ শিক্ষার্থীকে আবরার হ'ত্যাকা'ণ্ডে জড়িত থাকার অপরাধে বিশ্ববিদ্যালয় থেকে আজীবন বহিষ্কার করার সিদ্ধান্ত নিয়েছি। এ ছাড়াও এই ঘটনায় সম্পৃক্ততা থাকায় ছয় শিক্ষার্থীকে বিভিন্ন মেয়াদে সাজা প্রদান করা হয়েছে।